CELEX: 32020R1095
Language: mt
Date: 2020-07-24 00:00:00
Title: Regolament ta’ Implimentazzjoni tal-Kummissjoni (UE) 2020/1095 tal-24 ta’ Lulju 2020 li jemenda r-Regolament ta’ Implimentazzjoni (UE) 2015/502, dwar l-awtorizzazzjoni tal-preparazzjoni ta’ Saccharomyces cerevisiae NCYC R404 bħala addittiv fl-għalf għall-baqar tal-ħalib (Test b’rilevanza għaż-ŻEE)

27.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 241/18
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1095
         tal-24 ta’ Lulju 2020
         li jemenda r-Regolament ta’ Implimentazzjoni (UE) 2015/502, dwar l-awtorizzazzjoni tal-preparazzjoni ta’ Saccharomyces cerevisiae NCYC R404 bħala addittiv fl-għalf għall-baqar tal-ħalib
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1) u b’mod partikolari l-Artikolu 13(3) tiegħu,
         Billi:
         
                     (1)
                  
                  
                     Preparazzjoni ta’ Saccharomyces cerevisiae NCYC R404 ġiet awtorizzata bħala addittiv fl-għalf għall-baqar tal-ħalib bir-Regolament ta’ Implimentazzjoni tal-Kummissjoni (UE) 2015/502, f’konformità mar-Regolament (KE) Nru 1831/2003 (2).
                  
               
                     (2)
                  
                  
                     Ir-Regolament ta’ Implimentazzjoni (UE) 2015/502 ġie emendat bir-Regolament ta’ Implimentazzjoni tal-Kummissjoni (UE) Nru 2019/146 (3).
                  
               
                     (3)
                  
                  
                     Fit-8 ta’ Jannar 2020, id-detentur tal-awtorizzazzjoni, Micron Bio-systems Ltd ippreżenta applikazzjoni skont l-Artikolu 13(3) tar-Regolament (KE) Nru 1831/2003 li biha ppropona li mal-awtorizzazzjoni jiżdied isem ir-rappreżentant tiegħu. L-applikant jissottometti li FF Chemicals BV se taġixxi bħala r-rappreżentant tagħha fl-Unjoni għall-addittiv fl-għalf ikkonċernat. Mal-applikazzjoni intbagħtet ukoll id-data ġustifikattiva rilevanti.
                  
               
                     (4)
                  
                  
                     Il-bidla proposta fit-termini tal-awtorizzazzjoni hija ta’ natura purament amministrattiva u ma tinvolvix valutazzjoni ġdida tal-addittiv ikkonċernat. L-Awtorità Ewropea dwar is-Sigurtà fl-Ikel tgħarrfet bl-applikazzjoni.
                  
               
                     (5)
                  
                  
                     Biex jiġi previst li FF Chemicals BV taġixxi bħala r-rappreżentant tad-detentur tal-awtorizzazzjoni, jenħtieġ li jinbidlu t-termini tal-awtorizzazzjoni kkonċernata. Għalhekk, jenħtieġ li jiżdied l-isem tar-rappreżentant fit-titolu tar-Regolament ta’ Implimentazzjoni (UE) 2015/502 u fl-Anness ta’ dak ir-Regolament.
                  
               
                     (6)
                  
                  
                     Għalhekk jenħtieġ li r-Regolament ta’ Implimentazzjoni (UE) 2015/502 jiġi emendat skont dan.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Emendi għar-Regolament ta’ Implimentazzjoni (UE) 2015/502
            Ir-Regolament ta’ Implimentazzjoni (UE) 2015/502 huwa emendat kif ġej:
            
                        (1)
                     
                     
                        fit-titolu, il-kliem “Micron Bio-Systems Ltd, represented by FeedVision BV” huma sostitwiti bil-kliem “Micron Bio-Systems Ltd, irrappreżentata minn FF Chemicals BV”.
                     
                  
                        (2)
                     
                     
                        fit-tieni kolonna tal-Anness, taħt l-intestatura “Isem id-detentur tal-awtorizzazzjoni” il-kliem “Micron Bio-Systems Ltd, represented by FeedVision BV” huma sostitwiti bil-kliem “Micron Bio-Systems Ltd, irrappreżentata minn FF Chemicals BV.”.
                     
                  
         
            Artikolu 2
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-24 ta’ Lulju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta’ Implimentazzjoni tal-Kummissjoni (UE) 2015/502 tal-24 ta’ Marzu 2015 dwar l-awtorizzazzjoni tal-preparazzjoni Saccharomyces cerevisiae NCYC R404 bħala addittiv fl-għalf għall-baqar tal-ħalib (id-detentur tal-awtorizzazzjoni Micron Bio-Systems Ltd, represented by FeedVision BV) (ĠU L 79, 25.3.2015, p. 57).
         
            (3)  Ir-Regolament ta’ Implimentazzjoni tal-Kummissjoni (UE) 2019/146 tat-30 ta’ Jannar 2019 li jemenda r-Regolament ta’ Implimentazzjoni (UE) 2015/502, dwar l-awtorizzazzjoni tal-preparazzjoni Saccharomyces cerevisiae NCYC R404 bħala addittiv fl-għalf għall-baqar tal-ħalib (ĠU L 27, 31.1.2019, p. 12).